b"\n_START_ARTICLE_\nRenan Brito Soares\n_START_SECTION_\nTraject\xc3\xb2ria\n_START_PARAGRAPH_\nRenan Brito, va fer el seu debut com professional amb el Sport Club Internacional contra l'EC Juventude en el Campionat Ga\xc3\xbacho el 3 d'abril de 2005 i prompte es va convertir en el porter titular de l'equip brasiler. En l'any 2006, el porter brasiler va aconseguir guanyar la Copa Libertadores al derrotar al S\xc3\xa3o Paulo FC a la final i el Mundial de Clubs al v\xc3\xa8ncer el FC Barcelona a la final. La temporada seg\xc3\xbcent guanyaria la Recopa Sud-americana i el 2008 el Campionat ga\xc3\xbacho._NEWLINE_L'agost de 2008, va aconseguir la medalla de bronze amb la selecci\xc3\xb3 de futbol de Brasil en els Jocs Ol\xc3\xadmpics de Pequ\xc3\xadn. Abans d'acabar la competici\xc3\xb3 a la Xina, Renan va fitxar per el Val\xc3\xa8ncia CF signant un contracte per quatre temporades. Actualment est\xc3\xa0 cedit a l'Internacional despr\xc3\xa9s de romandre una temporada cedit al Xerez C.D.."